text.text: Jamanakuntigi ka laseli sabanan koronawirisi kɛlɛli hukumu kɔnɔ
  Jamanakuntigi ka laseli sabanan koronawirisi kɛlɛli hukumu kɔnɔ
text.text_idx: #000000
text.text: Jamanakuntigi ka laseli sabanan koronawirisi kɛlɛli hukumu kɔnɔ
text.text_idx: #000001
text.text: Nin ye jamanakuntigi Iburahimu Bubakari Keyita bɔko sabanan ye ka kuma ta malidenw ɲɛkɔrɔ, banajuguba in kɛlɛli hukumu kɔnɔ, n’o ye Koronawkrisi ye.
text.text_idx: #000002
text.text: A ka nin bɔko sabanan in hukumu kɔnɔ, jamanakuntigi ye fɛɛrɛ jɔnjɔnw ta ninnu bɛ koronawirisi kɛlɛli taabolo talenw matarafali sinsin.
text.text_idx: #000003
text.text: Jamanakuntigi y’a jira a ka laseli ko, gɔfɛrɛnaman b’a fɛ ka sefawari miliyari 500 hakɛ kɛrɛnkɛrɛn ka bila koronawirisi kɛlɛli kama.
text.text_idx: #000004
text.text: A ka fɔ la, o nafolomugu in bɛna kɛ dɛmɛ ye ka ɲɛsin cakɛdaw walima mɔgɔw ma banakisɛ kunbɛli fɛɛrɛw matarafali kɛlen bɛ ka fɛn bila minnu ka baara la.
text.text_idx: #000005
text.text: O siratigɛ la, sefawari miliyɔn 100 bɛna bila denbayaw ka bolo kan, koronawirisi kɔlɔ yɛlɛla minnu kan kosɛbɛ Mali Komini 703 bɛɛ kɔnɔ.
text.text_idx: #000006
text.text: O tɛmɛnen kɔ, jamanakuntigi y’a jira fana ko balo tɔni 56.000 ni nɔnɔ tɔni 16.000 di duw kɔnɔ fu la, koronawirisi kunbɛli fɛɛrɛw kɔlɔ yɛlɛla du minnu fɛ. Ko juru minnu bɛ gɔfɛrɛnaman na jamana kɔnɔ, k’u bɛna a bɛɛ jate bɔ k’a munɛ sara a tigiw ye. Sefawari miliyari 100 de labɛnnen don o kama.
text.text_idx: #000007
text.text: O bɔlen kɔ yen, a y’a jira fana ko miliyari 20 kɛrɛnkɛrɛnen don cakɛda misɛnw ni hakɛlamaw dɛmɛni kama ka fara iziniw ni nafolo canri siraw kan ani cakɛda kunbaba dɔw koronawisi kɔlɔlɔ sera minnu ma.
text.text_idx: #000008
text.text: Min ye finidilan iziniw ni bololabaarakɛlaw ye, kɛrɛnkɛrɛnnenya la kalalikɛlaw, jamana bɛna dɛmɛ don olu ma walasa u ka nudatugulan caman dilan minnu bɛ se ka ko.
text.text_idx: #000009
text.text: Jamanakuntigi, halisa a ka laseli kɔnɔ, a y’a jira ko gɔfɛrɛnaman bɛ ka fɛɛrɛ bɛ sigi senkan walasa malidenw ka BESEYAWO / BCEAO cakɛlaw ka lafiya ɲɔgɔnna sɔrɔ.
text.text_idx: #000010
text.text: A b’ o cogo kelan na, Ibk y’a jira ko ji ni kuran bɛna di mɔgɔw ma fu la, korona banakisɛ ye kɔlɔlɔ se minnu ma. Takisiw bɛna bin ka bɔ jamanaden bɛɛ kan ji ni kuran sarayɔyɔ fo kalo saba ( awirili, mɛ, ani zuwɛn).
text.text_idx: #000011
text.text: Ko ɛnpo bɛna sara cakɛdakulu kelen – kelenan bɛɛ ye, minnu ye dɔ sɔrɔ kovid -19 kɔlɔlɔw la, kɛrɛkɛrɛnnenya la, a kunbɛli fɛɛrɛw kɔlɔlɔ bonyan na cakɛda minnu kan kosɛbɛ, i n’a fɔ dunanjigisow, taamako cakɛdaw ani bola feereyɔrɔw walasa olu ka se k’u ka baarakɛlaw sara.
text.text_idx: #000012
text.text: A y’a jira fana k’u ye hakilia dɔ sigi senkan min bɛ wele nansarakan na « un malien, un masque» , ko maliden kelen o kelen, nudatugulan kelen. O hukumu kɔnɔ, jamanakuntigi ko k’ale nisɔndiyalen b’a fɔ malidenw ye ko nudatugulan miliyɔn 20 de mankɔnɔnnen don dɔgɔkun nata Bamako kɔnɔ.
text.text_idx: #000014
text.text: O tɛmɛnen kɔ, a ye kɛnɛyatigilamɔgɔw ni lakana cɛdenw fo, u ka cɛsiri n’u ka wulikajɔ la banabaatɔw furakɛli ni kuwurufe sabatiko ɲuman kɔlɔsili la.
text.text_idx: #000015
text.text: Mɔgɔ minnu tɛ da kola, jamanakuntigi y’a jira k’u ka da a la ko bana in ye diɲɛ ye wa a bɛ Mali la. O siratigɛ la, a ko k’a b’a ɲini jamanadenw fɛ, bɛɛ saniya walew matarafa, ka kɛnɛyatigilamɔgɔw ka fɛɛtalenw labato, walasa k’an ka jamana kisi k’a tanga ka bɔ koronawirisi masiba ma.
text.text_idx: #000016
text.text: An ye kunnafoni sɔrɔ ka fɔ ko binkannikɛlaw binna zandaramaw ni duwanyɛnw dagayɔrɔ kan Sanankɔrɔ Sebekɔrɔ komini na Kita sɛrɛkili kɔnɔ.
text.text_idx: #000019
text.text: A kɛra alamisa sufɛ, nɛgɛ kanɲɛ 21h waati, binkannikɛlaw nana an ka cɛdenw dagayɔrɔ lamini ka bala ka mugu ci daminɛ fanbɛɛ. Mugukan gannen, an ka cɛdenw ko k’u bɛ boli ka don dugu kɔnɔ, kisɛ ye mɔgɔ fila sɔrɔ olu ni tɔra a la, u ye bolifɛnw jeni, ka minɛ caman tiɲɛ.
text.text_idx: #000020
text.text: Mɔgɔ fila minnu sara olu ye duwanyɛn kelen ani zandarama kelen ye, u ka suturaliw kɛra bi juma u ka denbayaw la Kati ni Bamakɔ.
text.text_idx: #000021
text.text: Amadu Babi ye mɔgɔ pologotolen ye, Duwanyɛn ɲɛmɔgɔ don kita. A y’a jira ko jukɔrɔndonbaaw sera kɛnɛ kan fo nɛgɛ kanɲɛ 02h waati. A y’a seereya fana ko binkannikɛlaw tun bɛ ka « Alahu akibaru » fɔ, k’olu ye Amadu kunfa ka cɛdenw ye.
text.text_idx: #000023
text.text: Depitekalata tako 1lɔ jaabi labanw bɔra bi
  Depitekalata tako 1lɔ jaabi labanw bɔra bi
text.text_idx: #000024
text.text: Depitekalata tako 1lɔ jaabi labanw bɔra bi
text.text_idx: #000025
text.text: Mali depitekalata tako 1lɔ baaraw kuncɛra bi ni jaabi labanw dili ye jamana fangabulonba fɛ n’o ye kuru kɔnzititisɔnnɛli / cour constotutionnelle ye.
text.text_idx: #000026
text.text: Ni nin sɛrɛkili damadɔ bɔra a la, kalata tako 2nan bɛ labɛn jamana fantɔ bɛɛ la.
text.text_idx: #000028
text.text: Kojugubakɛlaw binna ji ni kungo lakanabaaw dagayɔrɔ kan Sagabara Jɛma sɛrɛkili kɔnɔ Kayi
  Kojugubakɛlaw binna ji ni kungo lakanabaaw dagayɔrɔ kan Sagabara Jɛma sɛrɛkili kɔnɔ Kayi
text.text_idx: #000029
text.text: Kojugubakɛlaw binna ji ni kungo lakanabaaw dagayɔrɔ kan Sagabara Jɛma sɛrɛkili kɔnɔ Kayi
text.text_idx: #000030
text.text: Araba su ka dugujɛ bi alamisa la, kɛrɛnkɛrɛnnenya la nɛgɛ kanɲɛ 20h waati. Kojugubakɛlaw ye binkanniwale ta ka ji ni kungo lakanabaaw sɛgɛrɛ Sagabara Jɛma sɛrɛkili la kayi.
text.text_idx: #000031
text.text: Polisiw ka kulu kɛrɛnkɛrɛnnen min bɛ wele nansarakan daɲɛ surun na (FƆRISATI / FORSAT), olu ni Ɲɔrɔ di Sahɛli kɛlɛbolo tara dɛmɛ don u ma nɛgɛ kanɲɛ 23h waati. U ye ji ni kungo lakanabaa cɛ wolɔnwula (7) sɔrɔ yɔrɔ la, nka binkannikɛlaw tun taara.
text.text_idx: #000032
text.text: Gɔfɛrɛnaman b’a fɛ ka dɛmɛ don mɔgɔw ma koronawirisi mankutu ye fɛn bila minnu ka baara la
  Gɔfɛrɛnaman b’a fɛ ka dɛmɛ don mɔgɔw ma koronawirisi mankutu ye fɛn bila minnu ka baara la
text.text_idx: #000034
text.text: Gɔfɛrɛnaman b’a fɛ ka dɛmɛ don mɔgɔw ma koronawirisi mankutu ye fɛn bila minnu ka baara la
text.text_idx: #000035
text.text: Sefawari miliyari 400, gɔfɛrɛnaman b’a fɛ k’o nafolo de kɛ dɛmɛ ye ka ɲɛsi mɔgɔw ma koronawirisi kunbɛli n’a kɛlɛli fɛɛrɛw matarafali ye fɛn bila minnu ka dahirimɛ ɲini na.
text.text_idx: #000036
text.text: Minisiriɲɛmɔgɔ Bubu Sise ye ni laseli kɛ bi wulada in na, ani jamana waribonw ka jɛkuluba ka ɲɔgɔnye hukumu kɔnɔ.
text.text_idx: #000037
text.text: An b’aw ladɔnniya k’ o hukumu kelen kɔnɔ fana, jamana waribonw ka jɛkuluba ye bolo jigi dufa kɔnɔ, ka sefawari miliyɔn 670 ani buruburuni di, gɔfɛrɛnaman k’a yɛrɛ dɛmɛ koronawirisi kɛlɛli la jamana kɔnɔ
text.text_idx: #000038
text.text: Gɔfɛrɛnaman b’a fɛ ka lakɔlikaramɔgɔw ka sosarako bɔ a sita fɛ
  Gɔfɛrɛnaman b’a fɛ ka lakɔlikaramɔgɔw ka sosarako bɔ a sita fɛ
text.text_idx: #000039
text.text: Gɔfɛrɛnaman b’a fɛ ka lakɔlikaramɔgɔw ka sosarako bɔ a sita fɛ
text.text_idx: #000040
text.text: Dekɛrɛ in kɔnɔ, a sɛbɛnnen don ko lakɔlikaramɔgɔ minnu jatelen don kategori A fɛ, k’a daminɛ san 2020 zanwuyekalo la, dɔrɔmɛ ba wɔɔrɔ (6.000) bɛna di olu ma sosara ye kalo la. San 2021 zanwuyekalo la, ba fila bɛ fara o kan, k’a kɛ ba seegin (8.000) ye.
text.text_idx: #000042
text.text: N’o bɔra yen, minnu fana bɛ jate kategori B fɛ, olu ta ye dɔrɔmɛ ba naani (4.000) ye kalo la k’a daminɛ san 2020 zanwuyekalo la. Ba fila farakan b’olu fana ta kɛ dɔrɔmɛ ba wɔɔrɔ ye san 2021 zanwuyekalo la.
text.text_idx: #000043
text.text: A b’o cogo kelen na, karamɔgɔ minnu bɛ jate kategori C fɛ, jamanakutigi y’a jira ko dɔrɔmɛ ba saba (3.000) bɛ di olu ma sosara ye k’a daminɛ san 2020 zanwuyekalo la, ba fila bɛ fara o kan san 2021 zanwuyekall la, k’a kɛ dalasi ba duuru (25.000) ye.
text.text_idx: #000045
text.text: Nin dekɛrɛ min talen filɛ, jamanakuntigi ye sɔrɔ ni musakako minisiri, baarako minisiri, mara ni desantaralizasɔn minisiri ani kalanko minisiri, yamaruya u ka dekɛrɛ in waliya.
text.text_idx: #000046
text.text: Lakɔlikaramɔgɔw ka lafasalitɔn ɲɛmɔgɔdankan Adama Fɔnba y’a pereperelatigɛ ko jamanakuntigi ka nin dekɛrɛ in ni san 2016 zanwuyekalo tile 16 sariyasen 39nan waliyali tɛ ɲɔgɔnyɛn sira la. A ko nin farakan ninnu bɛɛ ye gɔfɛrɛnaman ka layidu talenw ye kabini tuma jan, k’u b’a fɛ k’o de waliya. A Ko nka a siga ka bɔ bɛɛ la, min ye sariyasen 39nan waliyali ye, k’o laɲini b’a nɔ na.
text.text_idx: #000047
text.text: Jamanaden caman dabaliya banna nunna depetekalata man bɔ a dɔgɔ kɔrɔ korona banakisɛ yelen an ka jamana kɔnɔ. Taratadon marisikalo tile 24, san 2020 kɛnɛya minisiriso y’a sɛmɛntiya ko korona banakisɛ lakodɔn na Mali kɔnɔ. O kɛlen jamanaden caman y’a miiri ko depetekalata min tun bolodalen don ko k’a bɔ a dɔgɔ kɔrɔ k’a sabu kɛ banakisɛ in mankutujugu ye diɲɛ kɔnɔ. O hukumu kɔnɔ, jamanakuntigi ye laseli kɛ k’a jira ko ka jamadalajɛw dabila ani ka dɔnkɛyɔrɔw ni batokɛyɔrɔw bɛɛ datugu, nka ko kalatataw tɛ bɔ u dɔgɔ kɔrɔ sabula ko demɔkarasi ye jamandenw ka hakɛ sinsinnan ye.
text.text_idx: #000050
text.text: O siratigɛ de la bi dimasi marisi kalo tile 29 san 2020, depekalataw labɛn na jamana fanbɛ, min ye korona banakisɛ canrili ɲɛsiranya ye, saniyawale matarafali fɛɛrɛw sigira senkan wotekɛyɔrɔ bɛɛ la. O n’a ta bɛɛ jamanaden caman y’a jira k’olu tɛ wote k’a sabu kɛ banakisɛ in ɲɛsiranya ye, caman yɛrɛ taara wote nka u sirannen don.
text.text_idx: #000051
text.text: O hukumu kɔnɔ, an wuli la ka se wotekɛyɔrɔ damadɔ la Bamakɔ kɔnɔ, ka kalata lahaalaw dɔn. Sebenikɔrɔ lakɔliso AB la, jamanakuntigi n’a furumuso y’u ka wote kɛ yen. Wotekɛyɔrɔ kuntigi y’a jira ko mɔgɔ 12.017 de ka kan ka kalafili ale ka wotekɛyɔrɔ, olu tilannen don wotekɛbon 25 cɛ, o bon kɛlen – kelennan jama ye mɔgɔ 480 walima 481 ye. Jamanakuntigi wotera bon 14nan kɔnɔ, a furumuso wotera 18nan kɔnɔ. U wotelen kɔfɛ, jamanakuntigi y’a jira ko bana ɲɛsiranya man kan ka kɛ sababu ye ka fiɲɛ bila demɔkarasi la, sabula ko jamanadenw de ka kan k’u kumadaw suwanti n’olu ye wasadenw ye. A ko n’o wati sera, an man kan ka to fɛn wɛrɛ k’o bali. A ye politikitɔnw fo, ka ɲini Ala fɛ Sumayila Sise ɲuman ka segin ka sɔrɔ fɛn t’a la.
text.text_idx: #000052
text.text: An baw ladɔnniya ko, a kɛra lakɔliso AB ye o! a kɛra wotekɛyɔrɔ tɔw ye o! an ye min minnu kɛ, jama fanga tun ka dɔgɔ kosɛbɛ wotekɛ bonw dala.
text.text_idx: #000053
text.text: Jamana ɲɛmɔgɔw ye sariya kɛlɛnw ta Korona banakisɛ kunbɛli kama
  Jamana ɲɛmɔgɔw ye sariya kɛlɛnw ta Korona banakisɛ kunbɛli kama
text.text_idx: #000054
text.text: Jamana ɲɛmɔgɔw ye sariya kɛlɛnw ta Korona banakisɛ kunbɛli kama
text.text_idx: #000055
text.text: Hakilijagabɔw kɔfɛ, lajɛkɛlaw ye sariya minnu ta olu filɛ:
text.text_idx: #000057
text.text: 1- Ka pankurunsiraw datugu fɔlɔ an ni jamanaw cɛ korona banakisɛ bɛ jamana minnu kɔnɔ, fɔ k’a dan bɔ minɛtapankurunbaw la.
text.text_idx: #000058
text.text: 2- Ka forobakalansow ni kɛnyɛrɛyekalansow ani morikalansow bɛɛ datugu dɔgɔkun saba kɔnɔ.
text.text_idx: #000059
text.text: 3- Ka lajɛrɛ bɛɛ bali fɔlɔ waati kɔnɔ, i n’a fɔ kɔnferansiw, ɲɔgɔnyew, baaradegelajɛw, ɲɔgɔnkunbɛbaw ani jama kulu ka faraɲɔgɔn kan.
text.text_idx: #000060
text.text: 4- Ka jamadalajɛ sugu bɛɛ bali jamana kɔnɔ, i n’a fɔ ɲɛnajɛw ni farikoloɲɛnajɛ kɛnɛw, fo ka se politikikɛnɛw sigili ma. Min ye furusirikɛnɛw ni jɛnajakɛnɛw ani denkundikɛnɛw ye, hali n’olu man ɲɛ kɛ kɔ, a jama hakɛ kana tɛmɛ mɔgɔ bi duuru (50) kan.
text.text_idx: #000061
text.text: 5- Ka dɔnkɛyɔrɔw ni dɔlɔmiyɔrɔw bɛɛ datugu fɔlɔ.
text.text_idx: #000062
text.text: Min ye batolikɛnɛw ye, ko gɔfɛrɛnaman bɛna sigikafɔw boloda ni jamana diinɛɲɛmɔgɔw bɛɛ ye, walasa ka fɛɛrɛ jɔnjɔnw sigi senkan batokɛlaw lakananni kama.
text.text_idx: #000063
text.text: Jamakuntigi ko k’a b’a ɲini jamanadenw fɛ, bɛɛ ka nin sariya kofɔlenw ninnu bato ani ka saniya walew matarafa i n’a fɔ a laɲini na cogo min.
text.text_idx: #000064
text.text: Bana in mankutu kama diɲɛ kɔnɔ, jamanakuntigi Iburahimu Bubakari Keyita ye sefawari miliyari wɔɔrɔ (6,3) hakɛ de labila kɛnɛyatigilamɔgɔw ye korona banakisɛ kɛlɛli kama.
text.text_idx: #000065
text.text: Bamakɔ dɔgɔtɔrɔso dɔw minɛtigiyara korona banakisɛ kunbɛli kama.
  Bamakɔ dɔgɔtɔrɔso dɔw minɛtigiyara korona banakisɛ kunbɛli kama.
text.text_idx: #000066
text.text: Bamakɔ dɔgɔtɔrɔso dɔw minɛtigiyara korona banakisɛ kunbɛli kama.
text.text_idx: #000067
text.text: Minisiriɲɛmɔgɔ dɔgɔtɔrɔ Bubu Sise tun bɛ yala la Gabiriyɛli Ture, Opitali di Mali ani banaw kɛlɛli dɛmɛni baarada kɔnɔ jumadon tɛmɛnen. A ka ni yala in kun tun ye ka t’ a ɲɛ da korona banakisɛ kunbɛli fɛɛrɛ tigɛlenw kan nin baarada kofɔlenw kɔnɔ, walasa hali ni banakisɛ in donna jamana kɔnɔ, fɛɛrɛ ka sɔrɔ a la jona k’a silatunun.
text.text_idx: #000068
text.text: O hukumun kɔnɔ, Minisisiriɲɛmɔgɔ y’a ka taama daminɛ banaw kɛlɛli dɛmɛni baarada (CNAM) la. A kunbɛlen kɔfɛ kɛnɛya minisiri Misɛli Hamala Sidibe ni diɲɛ kɛnɛyatɔnba lasigiden Zan Piyɛri Batisiti fɛ, u bila la minisiriɲɛmɔgɔ ɲɛ ka laboratuwari dɔ jira la. O laboratuwari in falen don minɛ ɲanama gɛrɛgɛrɛ la ninnu bɛ banakisɛ cɛjugu bɛɛ sɛgɛgɛsɛ k’a don. O cakɛda kelen kɔnɔ, minisiriɲɛmɔgɔ Bubu Sise y’a ɲɛ da korona banabaatɔw bila yɔrɔ fana kan. O so fana sɛbɛkɔrɔ falen don minɛ ɲanamanw na Ala ni Siniwa jamana ka jɛɲɔgɔnya sababu la, korona banakisɛ kunbɛli siratigɛ la.
text.text_idx: #000069
text.text: An bɛ don minna bi, banakisɛ in man lakodɔn Mali fan si fɔlɔ, nka sow labɛnnen bɛ kɛnɛyasow kɔnɔ walasa ka banabaatɔw kunbɛ, k’u mabɔ jama na, walasa k’u farakɛ.
text.text_idx: #000070
text.text: O tɛmɛnen kɔ, Minisiriɲɛmɔgɔ y’a kun da Gabiriyɛli Ture kan, a selen yen, a fɔlɔ la k’a ɲɛ da yen laboratuwari fana kan, o fana falen bɛ minɛ ɲanamaw ni dɔgɔtɔrɔ jolen gɛrɛgɛrɛ la. O bɔlen kɔ yen, a y’a ɲɛ da ɲininikɛlaw ka sanfɛkalaso fana na furako siratigɛ la, kasɔrɔ k’a kuncɛ ni barosigi ye Gabiriyɛli Ture baarakɛlaw fɛ. O hakili falenfalen kɔnɔ, Minisiriɲɛmɔgɔ Bubu Sise y’a dɔn ko dɔgɔtɔrɔw ni ɲininikɛlaw cɛsirilen don kosɛbɛ bana in kunbɛli kama.
text.text_idx: #000071
text.text: A bɔlen Gabiriyɛli Ture la, Bubu Sise n’a taamaɲɔgɔnw y’u kun da Opitali di Mali kan bajoliba kininfɛbolo la bamakɔ komini duurunan kɔnɔ. O cakɛda fana na, minisiriɲɛmɔgɔ y’o kɔlɔsili kelen kɛ baarakɛlaw ka cɛsiri ni minɛko siratigɛ la. Ka fara o kan, Minisiriɲɛmɔgɔ y’a ɲini jamanadenw fɛ u ka saniya wale ɲumanw matarafa walasa ka baara nɔgɔya kɛnɛyatigilamɔgɔw bolo.
text.text_idx: #000072
text.text: Bi mitewo kunnafoni Mali kɔnɔ
text.text_idx: #000074
text.text: Fiɲɛ cita barika bɛna bonyan sini jamana kɔrɔnfɛmarabolow la, min bɛ kɛ sabu ye ka yeli fanga dɔgɔya dɔɔni. Min ye jamana woroduguyanfan ye, kabanɔgɔ bɛna kɛ sankolo la, min bɛ kɛ sababu ye ka funtɛni fanga dɔkɔya hakɛ la.
text.text_idx: #000075
text.text: Sɔgɔmadayanfa walima sufɛyanfan fɛ, sanjiko bɛ se ka y’a la jamana marabolo damadɔ la, i n’a fɔ, Kulukɔrɔ, Segu, Moti, Tumutu ani Bamakɔ.
text.text_idx: #000076
text.text: Yeli fanga bɛna dɔkɔya kosɛbɛ Gawo ni Kiadali marabolow la k’a sabu kɛ Gɔngɔngulo ye; Moti, Tumutu ani Tawudeni ta bɛ kɛ hakɛ la, nk’ a tɛna juguya jamana fantɔw la kosɛbɛ. Sini funtɛni fanga bɛna bonyan ni bi ta ye dɔɔni.
text.text_idx: #000077
text.text: Goniyahakɛw bolodacogo filɛ jamana kɔnɔ sini:
text.text_idx: #000078
text.text: Mara Goniyahakɛ fɛgɛmanw Goniyahakɛ kunbabaw
text.text_idx: #000079